केरल में हिंसा के विरोध में 500 कार्यकर्ता धरना पर
भास्कर संवाददाता | बैकुंठपुर
राष्ट्रीय सुरक्षा मंच कोरिया के बैनर तले केरल में मार्क्सवादियों द्वारा राष्ट्रीय स्वयं सेवक संघ, भाजपा व संघ प्रेरित अन्य संगठनों के कई कार्यकर्ताओं की हत्याओं के खिलाफ न्यू नगर पालिका कॉम्पलेक्स में विशाल धरना व प्रदर्शन किया गया।
इसमें सभी संगठनों से लगभग 500 कार्यकर्ता शामिल हुए।
वक्ता के रुप में अंशुराज, दीपक पटेल, नीरज अग्रवाल, शारदा गुप्ता, अभिषेक, संजय अग्रवाल, संजय सिंह व हितेश ने केरल में मार्क्सवादी सरकार के अत्याचारों की जानकारी दी। सभी वक्ताओं ने कहा कि कुछ सालों से केरल में मार्क्सवादियों द्वारा राष्ट्रवादी संगठन के कार्यकर्ताओं व उनके परिजनों की व्यापक रूप से हिंसात्मक हत्याएं की जा रही हैं। पिछले एक साल में जब से केरल में मार्क्सवादी सरकार सत्ता में आई है हिंसात्मक घटनाएं लगातार बढ़ती जा रही है। राष्ट्रीय स्वयं सेवक संघ, भाजपा व संघ प्रेरित अन्य संगठनों के कई कार्यकर्ताओं की हत्याएं या उन पर हमलों की घटनाएं हर हफ्ते हो रही है। इससे देश के शांतिप्रिय लोगों के मन में गुस्सा व चिंता है।
कार्रवाई करने प्रधानमंत्री व राष्ट्रपति के नाम ज्ञापन
मार्क्सवादियों के इस अलोकत्रांत्रिक व हिंसात्मक गतिविधियों के खिलाफ 1 मार्च को जिला कोरिया लोगों ने धरना व आक्रोश सभा का आयोजन किया। सभा में सर्वसम्मति से प्रधानमंत्री व राष्ट्रपति के नाम राष्ट्रीय सुरक्षा मंच, जिला कोरिया के संयोजक मधुसूदन साहू के द्वारा ज्ञापन सौंपा गया। ज्ञापन में मांग की गई है कि केंद्र सरकार हिंसा के दोषी तत्वों के खिलाफ तुरंत उचित कार्रवाई करते हुए केरल में राष्ट्रपति शासन लगाकर विधि सम्मत शासन सुनिश्चित करने जरूरी कदम उठाएं। इस मौके पर पूर्व विधायक द्वारिका गुप्ता, पूर्व नपाध्यक्ष शैलेश शिवहरे, शैलेंद्र शर्मा, अमित श्रीवास्तव, नीलम सलूजा, प्रदीप सलूजा, सुभाष साहू, रामधनी गुप्ता, प्रवीन सिंह, महेश्वरी सिंह, सुनैना विश्वकर्मा, रतन केशरवानी, मीनू सिंह समेत अन्य उपस्थित थे।
bho_Deva bho_Deva hin_Deva hin_Deva hin_Deva hin_Deva hin_Deva